- BUK SONG
- ←
- 24
- →

24
God em i bikpela king
Devit i raitim dispela song.
1 Dispela Kis 19.5, Lo 10.14, Sng 50.12, 1 Ko 10.26 graun
wantaim olgeta samting
i stap long en,
em olgeta i bilong Bikpela tasol.
Olgeta ples
na olgeta manmeri bilong ples,
ol tu i bilong em.
2 Em Sng 104.5, 136.6, 2 Pi 3.5 i wokim graun
antap long ol wara
i stap daunbilo tru.
Na em i wokim as bilong graun
namel long solwara.
3 Husat Sng 15.1 inap i go
antap long maunten bilong God?
Husat inap i go
insait long haus bilong God yet?
4 Man Sng 15.4, Ais 33.15-16, Mt 5.8, 1 Ti 2.8 i no mekim pasin nogut,
na bel bilong en i klin,
man i no save lotu
long ol giaman god,
na man i no tok tru antap
bilong giamanim narapela man,
kain man olsem em inap.
5 God bai i mekim gut
long dispela kain man.
God bai i kisim bek em
na kolim em stretpela man.
6 Kain Sng 27.8, 105.4 man olsem i save painim God.
Em i save go klostu
long God bilong Jekop.
7 Yupela Ais 26.2, Hag 2.7, Mal 3.1, 1 Ko 2.8 dua, yupela op.
Yupela dua bilong bipo tru,
yupela op bikpela,
bai nambawan king
i ken i go insait.
8 Nambawan king, em husat?
Em God wanpela tasol.
Em i gat bikpela strong tru,
na i save win long ol pait.
9 Yupela dua, yupela op.
Yupela dua bilong bipo tru,
yupela op bikpela,
bai nambawan king
i ken i go insait.
10 Nambawan king, em husat?
Em dispela God i save bosim
bikpela lain ami.
Em wanpela tasol
em i nambawan king.

- BUK SONG
- ←
- 24
- →

24:1: Kis 19.5, Lo 10.14, Sng 50.12, 1 Ko 10.26

24:2: Sng 104.5, 136.6, 2 Pi 3.5

24:3: Sng 15.1

24:4: Sng 15.4, Ais 33.15-16, Mt 5.8, 1 Ti 2.8

24:6: Sng 27.8, 105.4

24:7: Ais 26.2, Hag 2.7, Mal 3.1, 1 Ko 2.8

© 1969–2008 WBT