- APOSEL
- ←
- 3
- →

3
Wanpela man lek nogut i kamap orait
1 Wanpela Sng 55.17, Ap 2.46, 10.3, 10.9, 10.30 taim Pita wantaim Jon i go long tempel long 3 klok long apinun, long taim bilong mekim prea. 2 Na Jo 9.1, Ap 14.8 tupela i lukim sampela man i bringim wanpela man i gat lek nogut i kam. Olgeta de ol i save karim em i kam na putim em klostu long dispela dua bilong tempel ol i kolim Naispela Dua. Na em i save singaut long mani samting long ol manmeri i go insait long tempel. Ol lek bilong dispela man i kamap nogut pinis long taim em i stap long bel bilong mama. 3 Dispela man i lukim Pita wantaim Jon i laik i go insait long tempel, na em i askim tupela long givim samting long em. 4 Pita Ap 14.9 na Jon i lukluk strong long em, na Pita i tok, “Yu lukluk long mitupela.” 5 Na dispela man i lukluk strong long tupela, long wanem, em i ting bai em i kisim samting long tupela. 6 Tasol Ap 3.16, 4.10, 16.18 Pita i tok olsem, “Mi no gat mani. Tasol samting mi gat, em mi laik givim yu. Long nem bilong Jisas Krais bilong Nasaret mi tokim yu, yu kirap na wokabaut.” 7 Na Pita i holim han sut bilong em na i helpim em long sanap. Orait wantu lek wantaim skru bilong en i kamap strong. 8 Na Ais 35.6, Jo 5.14, Ap 14.10 em i kalap na i sanap na i wokabaut. Na em i go insait long tempel wantaim tupela, na i wokabaut na i kalap kalap na i litimapim nem bilong God. 9 Olgeta Ap 4.16, 4.21 manmeri i lukim em i wokabaut na litimapim nem bilong God, 10 na ol i save, em dispela man tasol oltaim em i save sindaun long dua bilong tempel ol i kolim Naispela Dua, na i save singaut long mani samting. Ol i lukim em i kamap orait pinis, na ol i kirap nogut, na tingting bilong ol i pas.
Pita i autim tok insait long tempel
11 Ol manmeri i harim tok long dispela samting i kamap, na ol i kirap nogut tru na ol i ran i kam bilong lukim dispela man. Na ol i lukim em i holimpas Pita wantaim Jon na i sanap i stap long dispela veranda bilong tempel ol i kolim Veranda bilong Solomon. 12 Pita i lukim dispela, na em i tokim ol manmeri olsem, “Yupela man bilong Israel, bilong wanem yupela i kirap nogut long dispela samting i bin kamap? Bilong wanem yupela i lukluk strong long mitupela? Ating yupela i ting, mitupela yet i gat bikpela strong o mitupela i stap gut tru long ai bilong God na mitupela i mekim dispela man i wokabaut, a? Nogat tru. 13 God Kis 3.6, 3.15, Mt 22.32, Lu 23.13-25, Ap 2.23, 7.32 bilong Abraham na bilong Aisak na bilong Jekop, em God bilong ol tumbuna bilong yumi, em i bin givim biknem tru bilong wokman bilong en Jisas. Em dispela man tasol yupela i bin putim long han bilong ol birua. Na taim Pailat i laik lusim em i go, yupela i bin givim baksait long Jisas na tok olsem Pailat i no ken larim em i go fri. 14 Dispela Mt 27.15-23, Mk 15.6-14, Lu 23.13-23, Jo 19.12-15 man i save aninit tru long God. Em i holi na i save mekim stretpela pasin olgeta, tasol yupela i bin givim baksait long em na yupela i bin singaut long Pailat i mas lusim narapela man i go long yupela, em man bilong kilim man i dai. 15 Namba Ap 1.8, 2.24, 2.32, 2.36, 4.10 wan man bilong bringim yumi long rot bilong laip, em yupela i bin kilim i dai. Tasol God i kirapim em long matmat, na mitupela yet i lukim dispela na mitupela i tokaut long en. 16 Mitupela Mt 9.22, Ap 4.10, 14.9 i bilip long Jisas, na long nem bilong Jisas tasol dispela man yupela i save long en, em i kamap strong. Jisas yet i kirapim bilip bilong mitupela, na dispela bilip tasol i bin mekim dispela man i kamap orait olgeta, olsem nau yupela i lukim.
17 “Tru, Lu 23.34, Jo 16.3, 1 Ko 2.8, 1 Ti 1.13 ol brata, mi save, yupela wantaim ol hetman bilong yupela, yupela i no save gut na yupela i bin mekim dispela pasin long Jisas. 18 Tasol Ais 50.6, 53.5, Lu 24.27, 24.44, Ap 26.22, 1 Pi 1.10-11 bipo God i bin autim tok long maus bilong olgeta profet, long dispela man em bai i makim bilong kisim bek ol manmeri bilong en, em i mas karim pen. Na nau long dispela pasin yupela i bin mekim, God i inapim pinis dispela tok bilong en.
19 “Olsem Ap 2.38 na yupela i mas senisim tingting nogut bilong yupela, na tanim bel, na bai God i rausim ol sin bilong yupela. 20 Sapos yupela i mekim olsem, orait Bikpela bai i givim nupela strong long yupela. Na em bai i salim dispela man em i makim bilong kisim bek ol manmeri bilong en, na em bai i kam long yupela. Dispela man God i makim bilong helpim yupela, em Jisas tasol. 21 Nau em i mas i stap long heven na wetim dispela taim God i makim bilong mekim olgeta samting i kamap nupela gen, olsem bipo yet em i bin tok long maus bilong ol profet em i bin makim bilong mekim wok bilong em yet.
22 “Bipo Lo 18.15-19, Ap 7.37 Moses i bin tok olsem, ‘God, Bikpela bilong yupela, em bai i makim wanpela brata bilong yupela, na mekim em i kamap profet olsem mi yet. Na yupela i mas bihainim olgeta tok em bai i mekim long yupela. 23 Na Wkp 23.29 olgeta man i no laik harim tok bilong dispela profet, God bai i kilim ol i dai. Ol bai i no ken i stap moa insait long lain manmeri bilong Israel.’* Dispela tok bilong profet God bai i salim i kam, em i stap long Lo 18.15-19. Pita i tok olsem, Jisas yet em i dispela profet. 24 Olgeta profet bipo i bin autim tok bilong God, stat long profet Samuel wantaim ol profet i kamap bihain long em, olgeta i bin tok long dispela taim nau i kamap pinis.
25 “Yupela Stt 12.3, 18.18, 22.18, Ro 9.4, 9.8, Ga 3.8, 3.26 i lain pikinini bilong ol profet, na yupela i man bilong kisim ol samting God i bin promis long givim taim em i mekim dispela kontrak wantaim ol tumbuna bilong yupela. Em i bin tokim Abraham olsem, ‘Long tumbuna pikinini bilong yu mi bai mekim gut long olgeta lain manmeri bilong graun.’ 26 Orait Mt 10.5, Lu 24.47, Ap 13.32-33, 13.46 God i kirapim dispela wokman bilong en, na i salim em i kam long yupela pastaim, bilong mekim gut long yupela na helpim yupela olgeta wan wan long lusim ol pasin nogut bilong yupela.”

- APOSEL
- ←
- 3
- →

3:1: Sng 55.17, Ap 2.46, 10.3, 10.9, 10.30

3:2: Jo 9.1, Ap 14.8

3:4: Ap 14.9

3:6: Ap 3.16, 4.10, 16.18

3:8: Ais 35.6, Jo 5.14, Ap 14.10

3:9: Ap 4.16, 4.21

3:13: Kis 3.6, 3.15, Mt 22.32, Lu 23.13-25, Ap 2.23, 7.32

3:14: Mt 27.15-23, Mk 15.6-14, Lu 23.13-23, Jo 19.12-15

3:15: Ap 1.8, 2.24, 2.32, 2.36, 4.10

3:16: Mt 9.22, Ap 4.10, 14.9

3:17: Lu 23.34, Jo 16.3, 1 Ko 2.8, 1 Ti 1.13

3:18: Ais 50.6, 53.5, Lu 24.27, 24.44, Ap 26.22, 1 Pi 1.10-11

3:19: Ap 2.38

3:22: Lo 18.15-19, Ap 7.37

3:23: Wkp 23.29

*3:23: Dispela tok bilong profet God bai i salim i kam, em i stap long Lo 18.15-19. Pita i tok olsem, Jisas yet em i dispela profet.

3:25: Stt 12.3, 18.18, 22.18, Ro 9.4, 9.8, Ga 3.8, 3.26

3:26: Mt 10.5, Lu 24.47, Ap 13.32-33, 13.46

© 1969–2008 WBT