- KAMAPIM TOK HAIT
- ←
- 10
- →

10
Ensel i givim buk long Jon na em i kaikai
1 Orait Ese 1.28, Mt 17.2, KTH 1.15-16 mi lukim narapela strongpela ensel i kam daun long heven. Em i karamapim skin bilong en long klaut, na wanpela renbo i stap antap long het bilong en. Pes bilong en i lait olsem san, na tupela lek bilong en i luk olsem paia. 2 Dispela ensel i holim wanpela liklik buk long han bilong en, na buk i op i stap. Em i putim lek i stap long han sut bilong en antap long solwara, na narapela lek em i putim antap long graun. 3 Na KTH 8.5 em i singaut strong tru, olsem laion i singaut bikmaus. Em i singaut pinis, orait ol 7-pela klaut i pairap na ol i mekim toktok bilong ol. 4 Dispela Dan 8.26, 12.4, 12.9 7-pela klaut i pairap pinis, orait mi laik raitim toktok ol i bin mekim. Tasol mi harim maus bilong wanpela man i singaut long heven olsem, “Dispela tok bilong ol 7-pela klaut i pairap, em yu mas pasim i stap long tingting bilong yu. Yu no ken raitim.”
5 Orait Kis 8.6 Kis 20.11, Lo 32.40, Dan 12.7, Amo 3.7 dispela ensel mi bin lukim em i sanap long solwara na long graun, em i litimapim han sut bilong en i go long heven, 6 na Neh 9.6, Sng 146.6, KTH 4.11, 14.7, 16.17 em i tok tru antap long nem bilong God i stap laip oltaim oltaim. Em God i bin wokim heven wantaim olgeta samting i stap long en, na graun wantaim olgeta samting i stap long en, na solwara tu wantaim olgeta samting i stap long en. Na ensel i tok olsem, “Taim i laik pinis nau. God bai i no inap wet moa. Nogat. 7 Taim Dan 9.6, 9.10, Amo 3.7, Ro 16.25-26, KTH 11.15 namba 7 ensel i winim biugel, na krai bilong en i kamap, orait dispela samting God i laik mekim na tok bilong en i bin hait i stap, em bai God i mekim i kamap tru. Em dispela gutnius bipo em i bin givim long ol profet, em ol wokman bilong en.”
8 Na Ese 2.8—3.3 maus bilong dispela man i kamap gen long heven, na i tokim mi olsem, “Yu go kisim dispela buk i op i stap long han bilong ensel i sanap long solwara na long graun.” 9 Orait Jer 15.16 mi go long ensel na mi tokim em, “Yu givim dispela liklik buk long mi.” Na em i tokim mi olsem, “Yu kisim na yu kaikai. Em bai i pait long bel bilong yu. Tasol long maus bilong yu em bai i swit olsem hani.” 10 Em Ese 2.10, 3.3 i tok pinis, na mi kisim dispela liklik buk long han bilong en, na mi kaikai. Na long maus bilong mi em i swit olsem hani. Tasol taim mi kaikai pinis, em i pait long bel bilong mi.
11 Na ol i tokim mi olsem, “Yu mas autim tok profet gen long ol samting bai i kamap long planti lain manmeri bilong planti kantri na bilong planti tok ples, na long planti king tu.”

- KAMAPIM TOK HAIT
- ←
- 10
- →

10:1: Ese 1.28, Mt 17.2, KTH 1.15-16

10:3: KTH 8.5

10:4: Dan 8.26, 12.4, 12.9

10:5: Kis 8.6

10:5: Kis 20.11, Lo 32.40, Dan 12.7, Amo 3.7

10:6: Neh 9.6, Sng 146.6, KTH 4.11, 14.7, 16.17

10:7: Dan 9.6, 9.10, Amo 3.7, Ro 16.25-26, KTH 11.15

10:8: Ese 2.8—3.3

10:9: Jer 15.16

10:10: Ese 2.10, 3.3

© 1969–2008 WBT