- MATYU
- ←
- 3
- →

3
Jon Bilong Baptais i autim tok
(Mak 1.2-8 na Luk 3.1-18 na Jon 1.19-28)
1 Long Mk 1.4, 1.15, Lu 3.2-3, Jo 1.28 dispela taim Jon, man bilong givim baptais, em i kamap. Em i stap long ples i no gat man long distrik Judia, na em i autim tok long ol manmeri. 2 Em Mt 4.17, Mk 1.15 i tok olsem, “Yupela tanim bel. Kingdom bilong heven em i kam klostu pinis.”* Dispela tok bilong kingdom bilong God o kingdom bilong heven, em i tok long God em i stap king tru bilong ol manmeri na bilong olgeta samting. 3 Jon Ais 40.3, Mk 1.3, Lu 1.76, Jo 1.23 em i dispela man God i bin tok long en long maus bilong profet Aisaia. Em i tok olsem, “Long ples i no gat man, maus bilong wanpela man i singaut olsem, ‘Redim rot bilong Bikpela. Stretim ol rot bilong en.’ ”
4 Jon 1 Sml 14.25-26, Sek 13.4, Mk 1.6 i save putim klos ol i wokim long gras bilong kamel, na em i save pasim let long bel bilong en. Na em i save kaikai ol grasopa wantaim hani bilong bus.† Dispela ol tok bilong bilas na kaikai bilong Jon i makim em i wankain man olsem profet Elaija. Lukim 2 King 1.8 na Malakai 4.5 na Matyu 11.14 na 17.10-13. 5 Long dispela taim ol Jerusalem na olgeta Judia na olgeta man bilong ol ples i stap klostu long wara Jordan, ol i kam long Jon. 6 Na ol i autim sin bilong ol, na Jon i baptaisim ol long wara Jordan.
7 Jon Mt 12.34, 23.33, Lu 3.7, Ro 5.9, 1 Te 1.10 i lukim planti Farisi na Sadyusi i kam bilong kisim baptais, na em i tokim ol olsem, “Yupela pikinini bilong snek nogut, God i belhat long yupela na em bai i mekim save long yupela. Husat i tokim yupela na yupela i laik ranawe na abrusim dispela taim nogut i laik kamap long yupela? 8 Sapos yupela i tanim bel tru, orait pasin bilong yupela i mas soim olsem yupela i tanim bel pinis. 9 Yupela Jo 8.33, Ap 13.26, Ro 2.28-29, 4.1, 4.11-12, 4.16 i no ken tingting olsem long bel bilong yupela, ‘Abraham em i tumbuna papa bilong mipela.’ Mi tokim yupela, God inap mekim ol dispela ston hia i kamap ol lain tumbuna pikinini bilong Abraham. 10 Tamiok Mt 7.19, Lu 13.6-9, Jo 15.6 i stap pinis long as bilong diwai, na olgeta diwai i no save karim gutpela kaikai, em bai ol i katim na tromoi i go long paia.
11 “Mi Ais 4.4, Mal 3.2, Jo 1.26-27, 1.33, Ap 1.5, 2.3-4, 1 Ko 12.13 save baptaisim yupela long wara olsem mak bilong yupela i tanim bel pinis. Tasol man i kam bihain long mi, strong bilong en i winim strong bilong mi. Mi no gutpela man inap long karim su bilong em. Em bai i baptaisim yupela long Holi Spirit na long paia. 12 Em Mal 3.3, 4.1, Mt 13.30 i kam olsem man i holim savol long han bilong en, bilong rausim olgeta pipia i stap long wit. Na em bai i bungim wit long haus wit bilong en. Tasol pipia em bai i kukim long paia i no save dai.”
Jon i baptaisim Jisas
(Mak 1.9-11 na Luk 3.21-22)
13 Long dispela taim Jisas i lusim Galili na i go long wara Jordan. Em i go long Jon, na i laik kisim baptais long han bilong Jon. 14 Tasol Jon i laik pasim em, na i tok, “Mobeta mi kisim baptais long yu. Olsem wanem na yu kam long mi?” 15 Tasol Jisas i bekim tok bilong em olsem, “Maski, nau yu mas mekim olsem mi tok. Long dispela pasin bai yumi inapim olgeta samting God i laik bai yumi mas mekim.” Olsem na Jon i bihainim tok bilong em.
16 Jisas Ais 11.2, Mk 1.10, Lu 3.22, Jo 1.32-33 i kisim baptais pinis, na kwiktaim em i lusim wara na i kam antap. Na heven i op, na em i lukim Spirit bilong God i kam daun olsem wanpela bilong ol dispela kain pisin ol i kolim balus, na i kam i stap long em. 17 Na Stt 22.2, Sng 2.7, Ais 42.1, Mt 12.18, 17.5, Mk 1.11, Lu 9.35, Jo 12.28, 2 Pi 1.17 long heven wanpela maus i singaut olsem, “Dispela em i Pikinini bilong mi. Mi laikim em tumas. Bel bilong mi em i amamas long em.”

- MATYU
- ←
- 3
- →

3:1: Mk 1.4, 1.15, Lu 3.2-3, Jo 1.28

3:2: Mt 4.17, Mk 1.15

*3:2: Dispela tok bilong kingdom bilong God o kingdom bilong heven, em i tok long God em i stap king tru bilong ol manmeri na bilong olgeta samting.

3:3: Ais 40.3, Mk 1.3, Lu 1.76, Jo 1.23

3:4: 1 Sml 14.25-26, Sek 13.4, Mk 1.6

†3:4: Dispela ol tok bilong bilas na kaikai bilong Jon i makim em i wankain man olsem profet Elaija. Lukim 2 King 1.8 na Malakai 4.5 na Matyu 11.14 na 17.10-13.

3:7: Mt 12.34, 23.33, Lu 3.7, Ro 5.9, 1 Te 1.10

3:9: Jo 8.33, Ap 13.26, Ro 2.28-29, 4.1, 4.11-12, 4.16

3:10: Mt 7.19, Lu 13.6-9, Jo 15.6

3:11: Ais 4.4, Mal 3.2, Jo 1.26-27, 1.33, Ap 1.5, 2.3-4, 1 Ko 12.13

3:12: Mal 3.3, 4.1, Mt 13.30

3:16: Ais 11.2, Mk 1.10, Lu 3.22, Jo 1.32-33

3:17: Stt 22.2, Sng 2.7, Ais 42.1, Mt 12.18, 17.5, Mk 1.11, Lu 9.35, Jo 12.28, 2 Pi 1.17

© 1969–2008 WBT